TSE จ่ายไฟโซลาร์ฟาร์มญี่ปุ่น “Onikoube” กำลังผลิต 133MW รับรู้รายได้ทันที
TSE เดินเครื่อง COD โซลาร์ฟาร์มในญี่ปุ่น “Onikoube” กำลังผลิต 133MW ทำสัญญาซื้อขายไฟกับ “Tohoku Electric Power” นาน 20 ปี อัตราหน่วยละ 36 เยนต่อกิโลวัตต์ชั่วโมง พร้อมรับรู้รายได้ทันที
TSE เดินเครื่อง COD โซลาร์ฟาร์มในญี่ปุ่น “Onikoube” กำลังผลิต 133MW ทำสัญญาซื้อขายไฟกับ “Tohoku Electric Power” รับรู้รายได้ทันที
10 พ.ค. 2566

บริษัท ไทย โซล่าร์ เอ็นเนอร์ยี่ จํากัด (มหาชน) หรือ TSE ระบุว่า ตามที่บริษัทฯ ได้ลงทุนก่อสร้างโรงไฟฟ้าพลังงานแสงอาทิตย์ ในประเทศญี่ปุ่นผ่านบริษัทย่อย ชื่อโครงการ Onikoube ขนาดกําลังการผลิตเสนอขาย 133 เมกะวัตต์ แล้วนั้น ล่าสุดโครงการ Onikoube ดังกล่าว ได้เริ่มจําหน่ายไฟฟ้าเชิงพาณิชย์ (Commercial Operating Date : COD) แล้วในวันที่ 10 พฤษภาคม 2566 โดยบริษัทจะเริ่มรับรู้รายได้ของโครงการดังกล่าวตั้งแต่วันที่เริ่มจําหน่ายไฟฟ้าเชิงพาณิชย์ เป็นต้นไป
ทั้งนี้โครงการดังกล่าวเป็นโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน (Solar Farm) ตั้งอยู่ใน จังหวัดมิยางิ ประเทศญี่ปุ่น มีขนาดกําลังการผลิตติดตั้ง 147 เมกะวัตต์ และขนาดกําลังการผลิตเสนอขาย 133 เมกะวัตต์ โดย โครงการทำสัญญาซื้อขายไฟฟ้ากับ Tohoku Electric Power Co., Inc. เป็นระยะเวลา 20 ปี มีอัตรารับซื้อไฟฟ้าในรูปแบบ Feed-in-Tariff (FIT) ที่อัตราหน่วยละ 36 เยนต่อกิโลวัตต์ชั่วโมง
โดยปัจจุบัน กลุ่มบริษัทฯ มีโครงการโรงไฟฟ้าที่จําหน่ายไฟฟ้าเข้าระบบเชิงพาณิชย์ที่ผลิตและติดตั้งอยู่ในประเทศไทย และประเทศญี่ปุ่นรวม 35 โครงการ คิดเป็นกําลังการผลิตเสนอขายทั้งสิ้น 286.2 เมกะวัตต์